آمریکا ساوونما باخانلیغی پنتاگون سؤزچولرین‌دن مین‌باشی آدریان رانکین-گالوی، "آمریکا هاوا گوج‌لرینه عاید هلیکوپتر‌لرین اؤتن آی سوریه‌نین دیرالزور شهرین‌دکی ترور هؤرگوتو داعشین 20 دولاییندا سؤزده ساحه لیدرینی بؤلگه‌دن اوزاقلاشدیردیغی" ادعا‌لارینی یالانلادی.
بونا باغلی سورولاری جاوابلایان گالوی، روس خبر آژانسی ریا نوووستی‌نین ادعاسی‌نین حقیقتی عکس ائتدیرمدیگینی سؤیله‌دی.
"بو ادعا‌لار تماما یانلیش‌دیر" دئین گالوی، مسئله حاقیندا آرتیق یوروما احتیاج اولمادیغینی بیلدیردی.
ریا نوووستی‌نین، آدی آچیقلانمایان حربی و دیپلوماتیک بیر قایناغا اساسلاندیردیغی خبرینه گؤره، آمریکا هاوا گوج‌لرینه عاید هلیکوپتر‌لرین 26 آگوستدا دیرالزور شهرینده داعشین آوروپا‌دان گلن ایکی قوموتانینی عائله‌لری ایله بیرلیکده آپاردیغینی آردین‌دان ایکی گون سونرا یئنه گلیب 20یه یاخین ساحه قوموتانینی بؤلگه‌دن آپاردیغی ادعا ائدیلمیشدی.
